સાવરકુંડલા શહેરમાં ટાટા ડોકોમો કંપનીના શહેરમાં ત્રણ મોબાઈલ ટાવરના ૨૧ એકવીસ લાખ રૂપિયા જેવી મોટી રકમ બાકી હોવાથી કંપની દ્વારા પૈસા ભરવામાં ગલ્લા તલ્લા કરવામાં આવતા વડી કચેરીના આદેશથી પાલિકા તંત્ર દ્વારા ત્રણે ત્રણ મોબાઈલ ટાવરને સીલ કરવામાં આવ્યા હતા અને લીગલી નોટિસ આપવામાં આવી હતી. અમરેલી જિલ્લા પોલીસ અધિક્ષક સાથે સંકલનમાં રહી ૯ નવ લાખ રૂપિયા જેવી મોટી રકમ ૨૦૦૮થી બાકી હોવાથી સાવરકુંડલા નગરપાલિકા હાઉસટેક્સ વિભાગ દ્વારા વસુલવામાં આવી હતી. સાવરકુંડલા શહેરમાં છેલ્લા ૧૫ થી ૨૦ વર્ષથી ટેક્સની રકમ ન ભરતા આસામી પાસે કડક હાથે કાર્યવાહી કરી મોટી મોટી રકમોની રિકવરી તથા નોટિસો પાઠવી હતી. સાવરકુંડલા બીએસએનએલ પાસે રૂપિયા ૮૦ લાખની પાલિકા વેરાની વસુલાત બાકી હોવાથી હાઉસટેક્સ વિભાગ દ્વારા તેમને નોટીસ આપી કોર્ટના દ્વાર ખખડાવ્યા હતા.